《男儿生明世》
元代·叶颙

男儿生明世，学礼仍学诗。礼以知揖让，诗可知盛衰。

上辅明主知，下救斯民愚。坐食万钟禄，出驾驷马车。

否则居岩邱，高卧秋风庐。谈笑理蓑笠，独钓西江鱼。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。